# **DECIZIA ETAPEI DE ÎNCADRARE**

## Nr. număr din 23.03.2017

**PROIECT**

Ca urmare a solicitării de emitere a acordului de mediu adresate de **SC.GREENGOLD ROMWOOD SRL**, cu sediul în Str. CONSTANTIN NOICA, Nr. 24, Sibiu, Judetul Sibiu, , înregistrată la APM Arad cu nr. 3046/08.11.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.03.2017, că proiectul **“Construire drum forestier Garvina”** propus a fi amplasat pe teritoriul administrativ al comunei Ususău, sat Bruznic, jud. Arad nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**1. Caracteristicile proiectului:**

a) Proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. e – „Construcţia drumurilor [...] altele decât cele prevăzute în anexa 1”;

b) Mărimea proiectului:

Proiectul vizează construirea unui drum forestier în lungime totală de 1,436 km în cadrul obiectivului „Drum forestier Garvina”, comuna Ususău, judeţul Arad. Acest drum asigură accesibilizarea suprafeţei împădurite de 426,4 ha deţinută de S.C. GREENGOLD ROMWOOD S.R.L. în comuna Ususău.

**Suprafaţa afectată** de construcţia drumului forestier Garvina (ampriza) este de **10675 m2**, repartizată astfel:

- 9620 m2 din corpul imobil cu nr. cadastral 302369,

- 1055 m2 din corpul imobil cu nr. cadastral 302353.

Din această suprafaţă, platforma drumului, şanţurile şi lucrările de apărare-consolidare vor ocupa definitiv numai **9812 m2**. Diferenţa de **863 m2** o reprezintă taluzurile care, după terminarea lucrărilor de execuţie, vor fi redate producţiei silvice prin înierbare, regenerare naturală cu puieţi din speciile autohtone, completată la nevoie cu plantaţii cu aceleaşi specii.

Drumul forestier proiectat se desfăşoară pe traseele unor drumuri de exploatare existente, înregistrate în evidenţele Primăriei Ususău cu numerele De 2206, De 2350 şi De 2604.

Drumul prezintă următoarele elemente geometrice principale:

 - lungimea drumului 1,436 km

- viteza de proiectare 15 km / h

- lăţime platformă (în aliniament)

- declivităţi sub 9% 3,50 m

- declivităţi peste 9% 4,00 m

- lăţime parte carosabilă (în aliniament)

- declivităţi sub 9% 2,75 m

- declivităţi peste 9% 3,00 m

- lăţime acostamente

- declivităţi sub 9% 2 x 0,375 m

- declivităţi peste 9% 2 x 0,50 m

- raza minimă 15 m

- raza minimă în serpentine 14,5 m

- declivităţi maxime în sensul în gol 12,0 %

- declivităţi maxime în sensul în plin 9,0 %

- declivităţi maxime în sensul în plin 9,0 %

De-a lungul traseului nu sunt necesare lucrări de apărare-consolidare deoarece panta transversală a versantului nu este pronunţată. În zona de traversare a cursurilor de apă, precum şi la podeţele tubulare pentru descărcarea apelor pluviale colectate în şanţurile laterale, timpanele de la capetele tuburilor se vor realiza sub formă de anrocamente din blocuri mari de piatră sau zidărie uscată din bolovani de dimensiuni mai mici, în funcţie de materialele ce pot fi găsite la carierele autorizate din apropierea obiectivului.

Podeţele pentru descărcarea apelor din şanţuri vor fi executate din tuburi metalice cu diametrul de 600 mm. Pentru traversarea pârâului Valea Garvin cu debit permanent s-au prevăzut tuburi PREMO cu diametrul de 1500 mm. La podeţele necesare pentru traversarea cursurilor de apă, aval şi amonte pe firul ravenei este prevăzut un pereu din piatră brută pentru a evita eroziunea şi prevenirea degradării podeţului. Dimensionarea tuburilor s-a făcut astfel încât acestea să evacueze debitul Q10%, conform categoriei de importanţă a obiectivului.

Zonele în care se formează ramblee înalte sau taluzurile lungi de rambleu se semnalizează cu stâlpi de dirijare din lemn înfipţi dincolo de acostament din 5 în 5 metri sau din 10 în 10 metri.

Execuţia drumului forestier Garvina presupune realizarea următoarelor volume de lucrări:

Lucrări pregătitoare: 1,436 km

Decaparea pământului vegetal 1480 m3

Scosul cioatelor de pe ampriza drumului 100 m3

Terasamente:

 - săpături debleu: 4982 m3;

Şanţuri: 718 m3

Sistem rutier piatră spartă 2726 m3

Podeţe tubulare

 - diametrul 600 mm 5 buc /30 m

 - diametrul 1500 mm 1 buc /6 m

***Lucrările de organizare de şantier*** pentru lucrările de drumuri forestiere constau în amenajarea unei platforme pietruite pe care se amplasează containere cu diferite funcţiuni: cabină pentru paznic, WC-uri ecologice, birou şef punct de lucru. Pe platforma pietruită se amenajează spaţii de parcare pentru utilaje.

Traseul drumului forestir Garvina nu traversează cursuri de apă cadastrate. Pârâul Valea Garvina – necadastrat este traversat prin intermediul unui podeţ tubular Ø 1500 mm, L = 6,00 m.

Drumul forestier fiind cu o bandă de circulaţie se vor amenaja un număr de 5 platforme de încrucişare (intersectare) cu lungime de 20 m la distanţe de 300 – 400 m şi o staţie de întoarcere la km 1+436.

 Scurgerea apelor pluviale de pe supajaţa părţii carosabile se va realiza direct, prin pante transversale şi longitudinale orientate spre şanţuri de pământ trapezoidale.

Se vor realiza un număr de 5 podeţe tubulare metalice Ø 400 mm, L = 6,00 m pentru asigurarea scurgerii apelor în lungul drumului.

c) Cumularea cu alte proiecte: - proiectul „Drum forestier Garvina” este necesar titularului pentru creşterea gradului de accesibilitate al pădurii atât pentru lucrările de exploatare a pădurii, pentru accesul personalului silvic la locul de efectuare a lucrărilor silviculturale, de conducere şi îngrijire a arboretelor cât şi pentru accesul utilajelor de intervenţie în caz de calamitate (incendii, viituri, atacuri masive de insecte defoliatoare, etc.).

d) Utilizarea resurselor naturale: - nu este cazul

e) Productia de deseuri:

- deşeurile menajere vor fi colectate selectiv, în pubele şi vor fi preluate de un operator autorizat;

În faza de construcţie

Deşeurile tehnologice provenite din activitatea de construire a drumului forestier pot fi:

pământul excedentar rezultat din săpături; acesta se va depozita la marginea platformei drumului, la nivel cu aceasta, fără crearea de cavalieri mai înalţi decât platforma pentru a nu împiedica scurgerea naturală a apelor pluviale, se împrăştia şi se va acoperi cu pământ vegetal pentru a putea fi regenerat prin însămânţare naturală;

recipiente de transport a combustibililor şi a lubrifianţilor; acestea vor fi colectate separat şi predate unităţii specializate pentru colectarea deşeurilor, pe bază de contract;

diverse piese provenite din remedierea diferitelor defecţiuni ale utilajelor din şantier; cantitatea acestora se preconizează a fi mică, prin proiect impunându-se folosirea utilajelor corespunzătoare, cu reviziile tehnice efectuate la zi;

anvelope sparte pe şantier – se vor colecta şi se vor preda unităţilor specializate în reciclarea acestor tipuri de deşeuri.

f) Emisiile poluante, inclusiv zgomotul şi alte surse de disconfort: - emisiile poluante produse de gazele de eşapament de la autovehiculelor, nu vor avea un impact semnificativ asupra populaţiei sau mediului;

g) Riscul de accident, ţinându-se seama în special de substanţele şi de tehnologiile utilizate:

- titularul de proiect va lua măsuri în vederea prevenirii accidentelor;

**2. Localizarea proiectelor (se ia in considerare sensibilitatea mediului în zona geografica posibil a fi afectata de proiect):**

2.1. Utilizarea existentă a terenului: - drumul forestier proiectat se desfăşoară pe traseele unor drumuri de exploatare existente, înregistrate în evidenţele Primăriei Ususău cu numerele De 2206, De 2350 şi De 2604.

Accesul în teritoriul analizat se face din Săvârşin pe DJ 707B, DJ 682 până în localitatea Zăbalţ sau din Lipova pe DJ 682 până în Zăbalţ, apoi pe DJ 609 şi DC 86 până în localitatea Bruznic. Accesul la amplasament se face pe drumurile de exploatare din zonă, respectiv De 2206, De 2350 şi De 2604.

2.2. Relativa abundenta a resurselor naturale din zona, calitatea si capacitatea regenerativă a acestora: - lucrarea este amplasată în afara perimetrului construibil, în fond forestier proprietate privată a SC GREENGOLD ROMWOOD SRL. Suprafaţa totală a proprietăţii GREENGOLD ROMWOOD SRL în cadrul unităţii administrativ-teritoriale Ususău este de 426,4 ha, fiind dobândită prin cumpărare în baza contractului de vânzare-cumpărare autentificat cu numărul 699 din 02.08.2013.

2.3. Capacitatea de absorbţie a mediului, cu atentie deosebită pentru:

a) zonele umede: nu este cazul;

b) zonele costiere: nu este cazul;

c) zonele montane si cele împădurite: drumul forestiere se află în fondul silvic administrat de OS Codrii Zărandului;

d) parcurile şi rezervaţiile naturale:

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare, proiectul fiind situat în afara unei arii naturale protejate de pe teritoriul judeţului Arad;

e) ariile clasificate sau zonele protejate prin legislaţia în vigoare, cum sunt: zone de protectie a faunei piscicole, bazine piscicole naturale si bazine piscicole amenajate etc.:

- nu este cazul;

 f) zonele de protecţie specială, mai ales cele desemnate prin Ordonanţa de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevazute prin Legea nr. 5/2000 privind aprobarea Planului de amenajare a teritoriului national - Sectiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificarile si completarile ulterioare, şi Hotararea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică:

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare, proiectul fiind situat în afara unei arii naturale protejate de pe teritoriul judeţului Arad;

 g) ariile în care standardele de calitate a mediului stabilite de legislatie au fost deja depasite: - nu este cazul;

 h) ariile dens populate: - nu este cazul;

 i) peisajele cu semnificatie istorica, culturala si arheologica: - nu este cazul;

***3*. Caracteristicile impactului potential:**

 a) Extinderea impactului - aria geografica şi numarul persoanelor afectate: - proiectul propus nu va constitui o sursă de poluare a factorilor de mediu prin mărimea, caracteristicile și lucrările propuse;

b) Mărimea şi complexitatea impactului: - redusă pe perioada de execuție;

 c) Probabilitatea impactului: - nesemnificativă;

 d) Durata, frecventa si reversibilitatea impactului: - redusă pe perioada de execuție;

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi a faunei sălbatice, cu modificările şi completările ulterioare, proiectul neavând un impact semnificativ negativ asupra unei arii naturale protejate, amplasamentul acestuia fiind situat în afara unei arii natural protejate de pe teritoriul judeţului Arad,

**Condiţiile de realizare a proiectului:**

- respectarea tuturor actelor de reglementare emise de alte autorităţi şi a legislaţiei în vigoare;

- pentru diminuarea impactului generat în timpul construcţiei se va urmări :

- scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă;

- folosirea unor utilaje şi mijloace de transport silenţioase;

a) Protecţia calităţii apelor:

- este interzisă orice deversare de ape uzate, efluenţi lichizi, reziduuri sau deşeuri de orice fel în ape de suprafaţă, subterane, pe sol sau în subsol;

b) Protecţia calităţii aerului:

- organizarea activităţii se va face astfel încât impactul asupra mediului şi populaţiei să fie cât mai redus (zgomotul, cantitatea de particule în suspensie şi sedimentabile să fie cât mai redusă);

- se va asigura încadrarea indicatorilor de calitate ai aerului la limita incintei în prevederile STAS 12574/1987 „Aer din zonele protejate”.

c) Protecţia solului şi a subsolului:

- se vor lua măsuri pentru îndepărtarea de pe teren a deşeurilor inerte şi nepericuloase rezultate în urma lucrărilor;

- se vor lua măsuri de prevenire a poluării solului, subsolului şi apelor cu produse poluante existente pe şantier (carburanţi, lubrifianţi, etc.);

- la terminarea lucrărilor terenul neocupat va fi curăţat şi readus la forma iniţială.

d) Gestionarea deşeurilor:

- deşeurile menajere vor fi colectate, urmând a fi preluate de societăţi autorizate în transportul deşeurilor menajere;

- se va evita depozitarea necontrolată a deşeurilor de orice natură ce vor rezulta pe perioada derulării lucrărilor;

- deşeurile menajere din organizarea de şantier, precum şi cele inerte rezultate din tehnologiile de execuţie, se vor colecta pe tipuri, se vor depozita în spaţii special amenajate, urmând ca deşeurile menajere să fie transportate la un depozitul de deşeuri solide nepericuloase autorizat, cele din materiale recuperabile se vor valorifica, iar cele inerte vor fi depozitate la un depozit de deşeuri nepericuloase solide autorizat;

e) protecţia biodiversităţii - spaţii verzi:

- se va realiza refacerea ecologică a zonelor afectate de execuţia lucrărilor;

- terenul afectat temporar de lucrările propuse se va readuce la starea ințială de folosință și se va reface vegetația după caz;;

Se vor respecta prevederile.

- OUG 195/2005 aprobată prin Legea 265/2006 privind protecţia mediului cu modificările şi completările ulterioare;

- Legii apelor nr.107/1996 modificată prin Legea 310/2004;

- Legea nr. 211/2011 privind regimul deşeurilor;

- Legea nr. 104/2011 privind calitatea aerului înconjurător;

- Legea nr. 46/2008 privind Codul Silvic;

Alte condiţii:

Respectarea documentaţiei tehnice depuse la APM Arad şi a punctelor de vedere (avizelor) emise de autorităţile implicate în realizarea investiţiei.

 Pentru realizarea proiectului se va obţine Ordinul conducătorului autorităţii publice centrale care răspunde de silvicultură pentru schimbarea categoriei de folosinţă silvică a terenului cu destinaţie forestieră în altă categorie de folosinţă silvică, conform art. 47 alin (1) din Legea 46/2008;

**Documentele care au stat la baza emiterii prezentei decizii:**

- Notificare privind intenţia de obţinere a acordului de mediu;

- Certificat de Urbanism nr. 34/15.06.2016 eliberat de Consiliul Judeţean Arad;

- Plan de situaţie şi încadrare în zonă;

- Memoriu de prezentare întocmit conform Ord. 135/2010 anexa nr. 5;

- Dovadă mediatizare proiect (anunţuri privind solicitarea acordului de mediu, anunţuri privind decizia etapei de încadrare);

- Notificare pentru începerea execuţiei investiţiei nr. 9/01.03.2017, emis de A.N. "Apele Române" Administraţia Bazinală de Ape Banat;

- Aviz nr. DT/4947/18.08.2016 emis de Ministerul Apărării Naţionale Statul Major General;

- Aviz nr. 961/15.03.2016, emis de Primăria Comunei Ususău;

- Contract de vânzare-cumpărare încheiat Michael Edward David de Styrcea şi SC GREENGOLD ROMWOOD SRL;

- Dovada achitări tarifelor corespunzătoare etapelor procedurale.

Organizarea activităţii se va face astfel încât impactul asupra mediului şi populaţiei să fie cât mai redus.

Se va urmări ca prin activitatea desfăşurată să nu se producă poluări ale factorilor de mediu; orice fel de poluare va fi adusă imediat la cunoştinţă Autorităţilor implicate în vederea luării măsurilor care se impun pentru limitarea şi eliminarea efectelor negative.

**În conformitate cu prevederile legislaţiei de mediu în vigoare, la finalizarea lucrărilor de construcţie şi înainte de punerea în funcţiune, titularul investiţiei are obligaţia să notifice în scris A.P.M Arad şi G.N.M Arad în vederea efectuării unui control pentru verificarea condiţiilor din prezentul act de reglementare.**

Prezenta decizie este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

Director Executiv

Dana Monica **DĂNOIU**

Şef Serviciu A.A.A.

Adina **ORĂŞAN**

Întocmit,

Emil **HUSĂRAŞ**